## Projekts

## LATVIJAS REPUBLIKAS MINISTRU KABINETS

2013. gada \_\_\_\_\_.\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_\_.\_\_\_\_.§)

**Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem”**

*Izdoti saskaņā ar likuma „Par piesārņojumu” 32.2 panta astoto daļu*

Izdarīt Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem” (Latvijas Vēstnesis, 58.nr) šādus grozījumus:

1. Izteikt 30.punktu šādā redakcijā:

„30. Jaunas iekārtas operators un šo noteikumu 13. un 15.punktā minētais operators nodrošina, ka visus iesniegumā iekļautos datus ir verificējis neatkarīgs verificētājs.”.

2. Izteikt 58.punktu šādā redakcijā:

„58. Ja izmaiņas iekārtas darbībā notikušas pēc 2011.gada 30.jūnija, jaunas iekārtas operatori un šo noteikumu 13. un 15.punktā minēto esošo iekārtu operatori (ja iekārtās ir veiktas jaudas ievērojamas izmaiņas) par attiecīgajām izmaiņām ziņo ministrijai ne vēlāk kā trīs mēnešu laikā pēc šo noteikumu 3.punktā minētā Vides aizsardzības un reģionālās attīstības ministrijas lēmuma projekta publicēšanas, bet šo noteikumu 18. un 22.punktā minēto iekārtu operatori par attiecīgajām izmaiņām ziņo ministrijai ne vēlāk kā divu nedēļu laikā pēc šo noteikumu 3.punktā minētā Vides aizsardzības un reģionālās attīstības ministrijas lēmuma projekta publicēšanas.”

Ministru prezidents V.Dombrovskis

Vides aizsardzības un reģionālās attīstības ministrs E.Sprūdžs

Iesniedzējs:

Vides aizsardzības un reģionālās attīstības ministrs E.Sprūdžs

Vīza:

Vides aizsardzības un reģionālās attīstības ministrijas

valsts sekretārs A.Antonovs

18.09.2013. 10:00

213

H. Rimša

67026508, Helena.Rimsa@varam.gov.lv